El Decret 16/2005, de 8 de febrer, impulsa l'adopció d'una sèrie de mesures per pal·liar els perjudicis ocasionats amb motiu dels despreniments esdevinguts en les obres d'ampliació de la línia 5 del metro de Barcelona, i que es concretaven en el lliurament de bestretes a compte de futures indemnitzacions i/o ajuts.
Així mateix, estableix un conjunt d'ajuts a les persones residents o que exercissin una activitat econòmica en la zona afectada.
Els articles 2.4 i 3.3 d'aquest Decret preveuen que, per tal d'acreditar el dret als ajuts i indemnitzacions, el Departament de Benestar i Família elaborarà un cens de les persones afectades que compleixin els requisits necessaris.
El Decret 54/2005, de 5 d'abril, va establir, en relació amb les persones que eren titulars d'explotacions econòmiques situades en la zona d'influència dels danys, un règim d'ajuts per pal·liar els perjudicis produïts com a conseqüència de la disminució dels seus ingressos tenint en compte el decrement de la seva clientela.
El Decret 90/2005, de 17 de maig, pel qual es determina el règim de pagament de les indemnitzacions que han de percebre els afectats amb motiu dels despreniments esdevinguts en les obres d'ampliació de la línia 5 del metro de Barcelona, estableix la derogació del Decret 16/2005, de 8 de febrer, i indica en la disposició transitòria única que els expedients iniciats a l'empara de la normativa que es deroga els continuarà regulant aquesta normativa fins que finalitzin.
Atesa la vigència del cens de persones afectades pel sinistre del barri del Carmel i de conformitat amb la disposició addicional 3 de la Llei 5/2002, de 19 d'abril, de l'Agència Catalana de Protecció de Dades, que estableix que les persones titulars de les conselleries de la Generalitat, dins l'àmbit de competències respectives, estan habilitades per a la creació, modificació i la supressió, mitjançant una ordre, dels fitxers que siguin pertinents.
De conformitat amb l'article 20 de la Llei orgànica 15/1999, de 13 de desembre, de protecció de dades de caràcter personal, es preveu que la creació, modificació o supressió de fitxers de les administracions públiques només es podrà fer mitjançant una disposició general publicada al diari oficial corresponent.
Consegüentment, a fi de fer efectiu el mandat legal i fixar el nivell de seguretat exigible als fitxers automatitzats que contenen dades de caràcter personal, garantir la màxima transparència en el tractament d'aquestes dades, i assegurar als ciutadans l'exercici dels drets que li són legítims, i en ús de les facultats que m'atorga la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Es crea el fitxer de dades de caràcter personal denominat Cens de persones afectades pel sinistre del barri del Carmel, gestionat pel Departament de Benestar i Família, amb el contingut següent:
Nom del fitxer: Cens de persones afectades pel sinistre del barri del Carmel.
La finalitat del fitxer és organitzar les dades necessàries i pertinents per adoptar les mesures econòmiques i assistencials, acordades per la Generalitat de Catalunya, per pal·liar els danys ocasionats amb motiu dels despreniments esdevinguts en les obres d'ampliació de la línia 5 del metro de Barcelona, al barri del Carmel, l'any 2005.
Les dades recollides en el fitxer seran únicament les necessàries per acreditar el compliment dels requisits que estableix la normativa per obtenir la condició de beneficiari, i s'utilitzaran exclusivament per avaluar els perjudicis causats, establir les necessitats individuals de cada afectat i determinar la quantia individual de l'ajut.
Persones i col·lectius afectats o obligats a subministrar les dades: les persones sol·licitants i les persones convivents.
Procediment de recollida de les dades de caràcter personal: formularis.
Estructura bàsica i tipus de dades de caràcter personal:
Pagaments pendents de l'habitatge.
Cessions i comunicacions de dades previstes exclusivament per complir la finalitat necessària de gestionar, amb altres administracions públiques i entitats jurídiques, els ajuts per pal·liar els danys ocasionats amb motiu dels despreniments esdevinguts en les obres d'ampliació de la línia 5 del metro de Barcelona, en el barri del Carmel, l'any 2005.
Agència Tributària (AEAT), per tal de gestionar l'IRPF.
Ajuntament de Barcelona, per tal de prestar l'assistència directa als interessats i dins el seu àmbit de competències.
Departament de Medi Ambient i Habitatge, pel que fa a la concessió d'habitatges i dins el seu àmbit de competències.
Departament de Política Territorial i Obres Públiques, pel que fa a la concessió d'habitatges i dins el seu àmbit de competències.
Departament d'Economia i Finances, pel que fa al pagament dels ajuts, bestretes i indemnitzacions i dins el seu àmbit de competències.
Companyies d'assegurances de la Generalitat de Catalunya.
Articles 21.2 de la Llei orgànica 15/1999, de 13 de desembre, de protecció de dades de caràcter personal, i 11.2.c) de la mateixa Llei pel que fa a les companyies d'assegurances de la Generalitat, i l'article 93 de la Llei 58/2003, de 17 de desembre, general tributària.
Unitats administratives per exercir els drets d'accés, rectificació, cancel·lació i oposició: Secretaria General, pl. Pau Vila, 1, 08039 Barcelona.
Mesures de seguretat: de conformitat amb l'article 3 del Reglament de mesures de seguretat dels fitxers que contenen dades de caràcter personal, aprovat mitjançant el Reial decret 994/1999, d'11 de juny, a aquest fitxer s'aplicaran les mesures de seguretat de nivell alt que estableix el capítol 4.